केकेआर के लिए अब तक बेहतरीन साबित हो रही गौतम गंभीर और सुनील नरेन की सलामी जोड़ी ने एक बार फिर उतरी. पुणे के लिए गेंदबाजी में तेज गेंदबाज जयदेव उनादकट ने पहला ओवर किया, जिसकी दूसरी ही गेंद पर नरेन ने चौका जड़ दिया. ओवर में आठ रन बने. दूसरा ओवर शार्दुल ठाकुर ने किया. नरेन गजब के टच में दिखे और उन्होंने ठाकुर को दो चौके लगा दिए. इसमें 10 रन आए. स्मिथ ने तीसरे ओवर में स्पिनर वाशिंगटन सुंदर को उतार दिया. सुंदर की तीसरी ही गेंद पर विकेट मिल गया. गंभीर ने सिंगल लेने के लिए दौड़ लगाई, लेकिन शॉर्ट फाइन लेग से शार्दुल ठाकुर के थ्रो पर धोनी ने सुनील नरेन (16) उनको रनआउट कर दिया. यह विकेट 20 रन पर गिरा. चौथे ओवर में ठाकुर की गेंदों पर सात रन बने. पांचवें ओवर में गंभीर ने सुंदर को दो चौके जड़ दिए. इसमें 10 रन बने. 5 ओवर बाद केकेआर- 38/1.